Diari Oficial de la Generalitat Valenciana


Sumari del DOGV 9540, del 23-02-2023 (2023/1844)

RESOLUCIÓ de 20 de febrer de 2023, de la Sotssecretària de la Vicepresidència i Conselleria d'Igualtat i Polítiques Inclusives i de la Sotssecretària de la Conselleria d'Educació, Cultura i Esport, per la qual es convoca una borsa d'ocupació temporal específica del cos C2-03-02, auxiliar de cuina, de l'Administració de la Generalitat. Convocatòria 502/23.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9540

Data del DOGV
:   23-02-2023

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2023/1844


Data del document
:   20-02-2023

Organisme emissor


Tipus de document
:   Resolució

Descriptors 

:   * concurs administratiu

RESOLUCIÓ de 20 de febrer de 2023, de la Sotssecretària de la Vicepresidència i Conselleria d'Igualtat i Polítiques Inclusives i de la Sotssecretària de la Conselleria d'Educació, Cultura i Esport, per la qual es convoca una borsa d'ocupació temporal específica del cos C2-03-02, auxiliar de cuina, de l'Administració de la Generalitat. Convocatòria 502/23. [2023/1844]  
  
  
L'article 18.6 de la Llei 4/2021, de 16 d'abril, de la Generalitat, de la funció pública valenciana, preveu com a via d'accés de personal interí a convocatòries específiques que garantisquen els principis de capacitat, mèrit, igualtat i publicitat, sempre que s'exigisca superar alguna prova de coneixement.  
L'Ordre 18/2018, de 19 de juliol, de la Conselleria de Justícia, Administració Pública, Reformes Democràtiques i Llibertats Públiques, sobre regulació de borses d'ocupació temporal per a proveir provisionalment llocs de treball de l'Administració de la Generalitat (DOGV 8343, 20.07.2018).  
L'article 4.1.b d'aquesta ordre preveu la convocatòria específica i extraordinària de les borses d'ocupació temporal, previ acord de la Comissió de Seguiment, mitjançant la realització de proves selectives o pel sistema de baremació i experiència, entre altres motius per a atendre les necessitats de cobertura derivades de substitucions transitòries de la persona ocupant, d'execució de programes de caràcter temporal o acumulació de tasques.  
La Resolució de 2 d'agost de 2019, de la consellera de Justícia, Interior i Administració Pública, sobre delegació de l'exercici de determinades competències en altres òrgans, en el resolc seté delega en les sotssecretàries d'aquestes conselleries els nomenaments i els cessaments del personal funcionari interí, així com la contractació i el cessament del personal laboral temporal en els supòsits recollits en el mateix article; aquesta delegació respecte dels nomenaments i contractes que es formalitzen en el seu àmbit territorial respectiu correspon a les direccions territorials (DOGV 8606, 05.08.2019).  
D'altra banda, la Resolució de 26 de febrer de 2020, de la Direcció General de Funció Pública, en el seu apartat primer delega en els òrgans de l'Administració del Consell que tinguen delegades competències per al nomenament de personal funcionari interí i/o personal laboral temporal, i per als supòsits que han sigut delegats, la constitució i el funcionament de les borses d'ocupació temporal, respectant en tot cas l'esmentada Ordre 18/2018, així com el nomenament dels membres de les comissions de seguiment específiques que es puguen constituir en l'àmbit competencial i territorial corresponent. (DOGV 8755, 05.03.2020).  
  
Atesa la necessitat de cobertura temporal de llocs d'auxiliar de cuina per incapacitat temporal, permís per maternitat, permís del progenitor diferent de la mare biològica, adopció o acolliment de menors, permís per matrimoni, permís per lactància, reduccions de jornada, llicències sense retribució, plans de vacances, permís sindical, permís per campanya electoral, excés o acumulació de tasques i execució de programes de caràcter temporal, que té delegada aquestes conselleries, aquestes sotssecretàries consideren necessari tramitar la constitució de la present borsa mitjançant la realització d'una prova selectiva.  
  
En virtut del que s'ha exposat, de conformitat amb el que estableix l'Ordre 18/2018, de 19 de juliol, de la Conselleria de Justícia, Administració Pública, Reformes Democràtiques i Llibertats Públiques, i fent ús de les facultats que tenim delegades, resolem:  
  
Primer. Convocatòria de les borses d'ocupació temporal  
1. Convocar la constitució de la borsa d'ocupació específica d'ocupació temporal del cos C2-03-02, auxiliar de cuina.  
  
Segon. Integrants de la borsa  
1. Per a poder formar part de la borsa serà necessari complir els següents requisits:  
a) Nacionalitat: tindre la nacionalitat espanyola o d'un estat membre de la Unió Europea, o d'algun estat al qual siga aplicable la llibertat de circulació de treballadors i treballadores. Independentment de la seua nacionalitat, el cònjuge de les persones espanyoles i de les nacionals d'altres estats membres de la Unió Europea i, quan així ho preveja el tractat corresponent, el cònjuge de les persones nacionals d'algun estat on siga aplicable la llibertat de circulació dels treballadors i treballadores, sempre que no estiguen separats de dret. Així mateix, i amb les mateixes condicions que els cònjuges, hi podran participar els seus descendents i els del seu cònjuge menors de vint-i-un anys o majors d'aquesta edat que visquen a càrrec seu.  
  
b) Edat: tindre 16 anys i no haver arribat a l'edat de jubilació.  
c) Titulació: De conformitat amb l'article 31 de la Llei 4/21, de 16 d'abril, de la funció pública valenciana, per a l'accés a llocs del Grup C2 es requerirà el títol de graduat en Educació Secundària Obligatòria (ESO) o equivalent, o complir les condicions per a obtindre'l abans de la finalització del termini de presentació de sol·licituds.  
  
En el cas de titulacions obtingudes a l'estranger, s'haurà d'estar en possessió de la credencial que acredite la seua homologació.  
d) Capacitat: posseir les capacitats i aptituds físiques i psíquiques que siguen necessàries per a l'acompliment de les corresponents funcions o tasques.  
e) Habilitació: no haver sigut separada o separat, o no haver vist revocat el seu nomenament com a personal funcionari interí, amb caràcter ferm mitjançant procediment disciplinari de cap administració pública, organisme públic, consorci, universitat pública o òrgan constitucional o estatutari, ni trobar-se inhabilitat o inhabilitada per sentència ferma per a l'exercici de qualssevol funcions públiques o d'aquelles pròpies del cos objecte de la convocatòria. Tractant-se de persones nacionals d'altres estats, no trobar-se inhabilitades o en situació equivalent ni haver sigut sotmeses a sanció disciplinària o equivalent que impedisca en els mateixos termes en el seu estat l'accés a l'ocupació pública.  
  
2. La possessió dels requisits exigits haurà d'acreditar-se abans del nomenament, en el termini que es concedisca a aquest efecte. La presentació de la sol·licitud comporta la declaració responsable relativa al compliment dels requisits, que hauran de reunir-se en el moment de finalització del termini de presentació de sol·licituds.  
3. Així mateix, les persones que superen les proves selectives hauran d'acreditar, amb caràcter previ al nomenament, mitjançant el corresponent certificat mèdic oficial, que posseeixen les capacitats i aptituds físiques i psíquiques que siguen necessàries per al compliment de les funcions o tasques corresponents.  
4. Les persones amb diversitat funcional hauran d'aportar, amb caràcter previ al nomenament, el certificat acreditatiu del grau de discapacitat igual o superior al 33 % expedit per l'òrgan competent, així com el certificat de capacitats a l'efecte de demanda d'ocupació, o si és el cas, l'acreditació d'haver-lo sol·licitat.  
  
Tercer. Prova selectiva i comissió de valoració  
1. La prova selectiva, que serà única, consistirà a contestar per escrit un qüestionari tipus test de 40 preguntes, amb quatre respostes alternatives, de les quals només una serà la correcta, que versaran sobre les matèries que consten en l'annex.  
2. El temps de realització de la prova, que en cap cas podrà ser inferior a 60 segons per pregunta, serà determinat prèviament per la comissió de valoració.  
3. La qualificació de la prova serà de 0 a 10 punts i es considerarà superada si s'obté una puntuació mínima de 5 punts. En el qüestionari s'indicarà la valoració màxima de cada pregunta, considerant-se totes iguals en cas que no s'explicite; les contestacions errònies no penalitzen i les contestacions en blanc ni puntuen ni penalitzen.  
  
4. La comissió de valoració que avaluarà aquesta prova selectiva estarà integrada per:  
Titulars  
Presidència:  
- Rafael Puchol García  
Vocalies:  
- Eva M.ª Pérez Prat  
- José Herrerías Resina  
- Antonio Vega López  
Secretaria:  
- Francisco Gimeno Atienza  
Suplents:  
Presidència:  
- Cesáreo Villanueva Hernández  
Vocalies:  
- Juan Manuel Fernández Morente  
- Vicente Gabriel Causera Fernández  
- Victor Manuel Baixauli Romero  
Secretaria:  
- M.ª Soledad Rico Pérez  
5. La comissió de valoració podrà designar el personal col·laborador de caràcter administratiu o el personal col·laborador de suport tècnic que considere oportú per a l'adequada realització de la prova.  
  
Quart. Sol·licituds de participació en la prova i admissió de les persones aspirants  
1. El termini per a presentar sol·licituds serà de deu dies hàbils, comptats a partir de l'endemà de publicar-se aquesta convocatòria en el Diari Oficial de la Generalitat Valenciana.  
2. Les sol·licituds es presentaran per via electrònica, d'acord amb el que s'estableix en l'article 14 del Decret 3/2017. A aquest efecte, és necessari emplenar la sol·licitud a través del formulari habilitat en el portal de l'Administració de la Generalitat http://sede.gva.es (cercador d'ocupació pública, descripció: 502/23, tramitar amb certificat) i realitzar el pagament telemàtic de la taxa.  
La persona sol·licitant haurà de disposar de qualsevol sistema de signatura electrònica admés per la seu electrònica de la Generalitat https://esde.gva.es/es/sistemes-d-identificacio-i-signatura-acceptats  
La presentació electrònica requerirà el compliment successiu dels passos següents:  
a) L'ompliment i la inscripció en línia.  
b) El pagament electrònic de la taxa corresponent.  
c) El registre electrònic de la sol·licitud.  
Les persones aspirants queden vinculades a les dades que hagen fet constar en les seues sol·licituds.  
3. No seran admeses i, consegüentment, quedaran excloses del procés selectiu les persones que hagen abonat la taxa, però no hagen registrat la sol·licitud electrònicament, sense perjudici del que s'indica en el paràgraf següent.  
Quan, per motius tècnics no imputables a les persones interessades a participar en aquest procediment selectiu, i que hagen abonat la taxa corresponent de manera telemàtica, no siga possible completar el procés de signatura i registre de la sol·licitud de manera electrònica i, consegüentment, no figuren en la llista provisional de persones admeses i excloses del procés selectiu, aquestes hauran d'esmenar la seua sol·licitud en la forma que preveu l'apartat 8 d'aquest resolc quart.  
  
4. Les persones aspirants hauran d'indicar en la sol·licitud la preferència de la província per a realitzar la prova, en el cas que es realitze en les tres províncies. A falta d'opció per l'aspirant, s'entendrà que opta per la província del seu domicili si radica al territori de la Comunitat Valenciana, i si és d'una altra comunitat autònoma serà València.  
  
5. Les persones aspirants amb diversitat funcional que vulguen fer valdre aquesta circumstància a l'efecte d'empat i ordre de prelació en la borsa, hauran de fer-ho constar en la sol·licitud indicant el grau de discapacitat i el tipus de diversitat funcional que posseeixen, assenyalant el que calga en cada cas: (F) física, (P) psíquica, (S) sensorial  
Si, a més, requereixen mesures d'adaptació per a la realització de la prova, hauran de concretar el tipus de mesures que necessiten fent-les constar en l'apartat corresponent de la sol·licitud, entre les següents:  
  
a) Eliminació de barreres arquitectòniques i taula adaptada a la cadira de rodes.  
b) Ampliació del temps de duració de la prova. Per a l'aplicació d'aquesta mesura, les persones aspirants hauran d'adjuntar, obligatòriament, un certificat expedit per l'òrgan oficial competent que especifique el diagnòstic i el temps d'ampliació que necessita, expressat en nombre de minuts.  
c) Augment de la grandària dels caràcters del qüestionari, per dificultat de visió.  
d) Necessitat d'intèrpret, a causa de diversitat funcional auditiva.  
e) Sistema Braille d'escriptura o ajuda d'una persona per invidència.  
  
f) D'altres, especificant quines en la casella corresponent.   
Si en el desenvolupament del procés selectiu se susciten dubtes raonables a la comissió de valoració respecte de la compatibilitat funcional d'una persona admesa, podrà demanar el corresponent dictamen de la Comissió Mixta de Diversitat Funcional, i en aquest cas la persona admesa inicialment podrà participar condicionalment en el procés selectiu, i quedarà en suspens la resolució definitiva sobre l'admissió o exclusió del procés selectiu fins a la recepció del dictamen.  
6. Les persones que es troben en actiu en algun lloc del cos convocat i estiguen interessades a integrar-se en la borsa convocada, hauran de presentar la sol·licitud i aprovar la prova selectiva.  
7. Finalitzat el termini de presentació de sol·licituds, es publicarà en la pàgina web de la Vicepresidència i Conselleria d'Igualtat i Polítiques Inclusives https://inclusio.gva.es/es/bolsas-empleo15d, i en la pàgina web de la Conselleria d'Educació, Cultura i Esport https://ceice.gva.es/es/web/bolsas-no-docentes/borses-de-treball, la relació provisional de persones admeses i excloses per a la realització de la prova.  
  
8. Les persones aspirants podran, en cas d'error, exclusió o de no figurar en la relació provisional de persones admeses i excloses, esmenar electrònicament els defectes en què hagen incorregut en la seua sol·licitud, o realitzar les al·legacions que consideren convenients en el termini de cinc dies hàbils comptats a partir de l'endemà de la publicació, d'acord amb el que s'estableix en l'article 68 de la Llei 39/2015, d'1 d'octubre, del procediment administratiu comú de les administracions públiques.  
9. Transcorregut el termini anterior, vistes les al·legacions i, en si és el cas, esmenats els defectes, es publicarà la relació definitiva de persones admeses i excloses per a la realització de la prova en la pàgina web de la Vicepresidència i Conselleria d'Igualtat i Polítiques Inclusives https://inclusio.gva.es/es/bolsas-empleo15d, i en la pàgina web de la Conselleria d'Educació, Cultura i Esport https://ceice.gva.es/es/web/bolsas-no-docentes/borses-de-treball.  
10. En la resolució per la qual es faça pública la relació definitiva de persones admeses i excloses del present procediment selectiu s'establiran, amb almenys deu dies d'antelació, la data, el lloc i l'hora de realització de la prova, així com l'ordre de crida d'aquelles, que s'iniciarà en la lletra Q, d'acord amb el resultat del sorteig celebrat el 18 d'octubre de 2022 (DOGV 9454, 21,10. 2022). Si es considera necessari, es podrà realitzar la prova en les tres províncies.  
11. En finalitzar la prova selectiva es publicarà en la pàgina web de la Vicepresidència i Conselleria d'Igualtat i Polítiques Inclusives https://inclusio.gva.es/es/bolsas-empleo15d, i la Conselleria d'Educació, Cultura i Esport https://ceice.gva.es/es/web/bolsas-no-docentes/borses-de-treball, la relació de persones aspirants que han superat la prova amb l'expressió del seu nom, cognoms i DNI.  
12. Les persones aspirants disposaran d'un termini de deu dies per a formular les reclamacions que consideren oportunes en relació amb la puntuació atorgada en la prova selectiva.  
13. La comissió de valoració estudiarà les al·legacions presentades i formularà una proposta de llista definitiva a la Sotssecretària de la Vicepresidència i Conselleria d'Igualtat i Polítiques Inclusives, i a la Sotssecretària de la Conselleria d'Educació, Cultura i Esport, les quals dictaran una resolució i ordenaran la publicació en els llocs abans indicats.  
14. Es donarà complida informació a les organitzacions sindicals de tot l'exposat en aquest resolc.  
  
Cinqué. Drets d'examen i forma de pagament  
1. Els drets d'examen són de 4,59 euros.  
2. Bonificacions  
a) La presentació de la sol·licitud de participació en les proves per mitjans telemàtics tindrà una bonificació del 10 % de la quota íntegra, que s'aplicarà de manera automàtica en efectuar el pagament, la presentació i el registre electrònic de la sol·licitud.  
b) Les persones que acrediten que formen part d'una família nombrosa de categoria general o d'una família monoparental de categoria general obtindran una bonificació del 50 % de la quota íntegra acumulable a la fixada en l'apartat anterior, per a la qual cosa hauran d'assenyalar l'apartat «Bonificacions» de la sol·licitud telemàtica, i s'aplicarà de manera automàtica quan es faça el pagament, la presentació i el registre electrònic de la sol·licitud.  
3. Exempcions. Estan exemptes del pagament de la taxa:  
a) Les persones que acrediten un grau de diversitat funció igual o superior al 33 %. Serà aplicable automàticament en realitzar el pagament, la presentació i registre electrònic de la sol·licitud i assenyalar l'apartat d'«Exempcions» de la sol·licitud telemàtica.  
b) Les persones que acrediten formar part d'una família nombrosa de categoria especial o d'una família monoparental de categoria especial.  
S'aplicarà automàticament en efectuar el pagament, la presentació i el registre electrònic de la sol·licitud, i assenyalar en l'apartat d'exempcions «Família nombrosa especial» de la sol·licitud telemàtica.  
c) Les dones víctimes d'actes de violència sobre la dona que acrediten aquesta condició mitjançant qualsevol dels mitjans de prova que preveuen els articles 9.1 i 9.2 de la Llei 7/2012, de 23 de novembre, de la Generalitat, integral contra la violència sobre la dona en l'àmbit de la Comunitat Valenciana, així com les persones que acrediten trobar-se en situació d'exclusió social mitjançant el corresponent document expedit per l'òrgan competent en matèria de benestar social de l'ajuntament de residència. Serà d'aplicació automàtica en efectuar el pagament, la presentació i el registre electrònic de la sol·licitud, i assenyalar l'apartat «Altres» de la sol·licitud telemàtica.  
4. En cap cas, el pagament de la taxa eximirà del tràmit de registre electrònic de la sol·licitud. La falta de justificació de l'abonament dels drets d'examen o de la presentació dins del termini i en la forma escaient en el registre electrònic corresponent de la sol·licitud, determinarà l'exclusió de la persona aspirant.  
5. Serà procedent la devolució de les taxes per drets d'examen en els supòsits i per mitjà dels procediments que preveu l'article 1.2-6 de la Llei 20/2017, de 28 de desembre, de la Generalitat, de taxes.  
  
  
Sisé. Procediment de constitució i ordre de prelació en la borsa  
1. La borsa es constituirà amb les persones integrants de la llista definitiva que hagen superat la prova per ordre de puntuació. En cas d'empat en la puntuació, prevaldrà l'obtinguda pel personal amb diversitat funcional. Si l'empat es produeix entre persones amb diversitat funcional, s'elegirà la de més grau de discapacitat. Finalment, es dirimirà a favor de la persona sol·licitant de més edat.  
2. Les persones integrants de la llista definitiva que es troben en actiu en algun lloc del cos convocat constaran com a «actives» per estar laboralment en actiu. Per a passar a la situació de «disponible», hauran de sol·licitar l'activació en el termini de deu dies hàbils comptats a partir del següent a la data de cessament en el seu últim lloc de treball, acreditant aquesta circumstància. Si dins del termini dels deu dies la persona pren possessió o és contractada en un nou lloc de treball, no serà necessari que presente aquesta sol·licitud.  
El personal cessat que no presente l'activació en el termini previst, podrà fer-ho amb posterioritat, si bé se li assignarà la situació de disponible amb penalització, d'acord amb l'article 16.5 de l'Ordre 18/2018.  
  
La borsa es farà pública en la pàgina web de la Vicepresidència i Conselleria d'Igualtat i Polítiques Inclusives https://inclusio.gva.es/es/bolsas-empleo15d, i en la pàgina web de la Conselleria d'Educació, Cultura i Esport https://ceice.gva.es/es/web/bolsas-no-docentes/borses-de-treball.  
  
Seté. Àmbit territorial  
1. L'àmbit territorial d'aquestes borses d'ocupació és de caràcter provincial.  
2. En la sol·licitud d'inscripció la persona aspirant triarà les províncies en les quals estiga interessada a obtindre destinació, i no s'admetran, excepte causa justificada acordada per la comissió de seguiment d'ocupació temporal, posteriors canvis o ampliacions de província.  
  
  
Huité. Normes de funcionament  
1. La borsa s'ajustarà en el seu funcionament al que es disposa en l'Ordre 18/2018, de 19 de juliol, de la Conselleria de Justícia, Administració Pública, Reformes Democràtiques i Llibertats Públiques, sobre regulació de borses d'ocupació temporal per a proveir provisionalment llocs de treball de l'Administració de la Generalitat.  
2. Les situacions en les quals podran estar les persones integrants de la borsa que es constituïsca seran les previstes en l'article 16.5 de l'Ordre 18/2018.El personal cessat que no presente l'activació en el termini previst podrà fer-ho amb posterioritat, si bé se li assignarà la situació de disponible amb penalització.  
  
Nové. Borses preexistents  
Les borses d'ocupació temporal corresponents al cos convocat constituïdes amb anterioritat seguiran en funcionament amb caràcter supletori.  
  
Desé. Recursos  
Contra la present resolució, que posa fi a la via administrativa, les persones interessades podran interposar recurs contenciós administratiu davant del jutjat contenciós administratiu corresponent, en el termini de dos mesos comptadors des de l'endemà de la publicació. Així mateix, amb caràcter potestatiu, es podrà interposar recurs de reposició, en el termini d'un mes des de l'endemà de la publicació, davant del mateix òrgan que ha dictat la resolució. Tot això de conformitat amb el que estableixen els articles 112, 114, 115, 123 i 124, de la Llei 39/2015, d'1 d'octubre, del procediment administratiu comú de les administracions públiques, i els articles 8, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
Les citacions en els recursos contenciosos administratius que se substancien contra aquesta resolució es realitzaran per mitjà de la inserció del corresponent edicte en el Diari Oficial de la Generalitat Valenciana.  
  
València, 20 de febrer de 2023.- El sotssecretari de la Vicepresidència i Conselleria d'Igualtat i Polítiques Inclusives: Daniel Mestre Cañón. La sotssecretària de la Conselleria d'Educació, Cultura i Esport: Eva María Coscollá Grau.  
  
  
Annex  
  
1. La Llei 31/1995, de 8 de novembre, de prevenció de riscos laborals: objecte, àmbit d'aplicació i definicions. Drets i obligacions en l'àrea de cuina.  
2. Reglament (CE) núm. 852/2004 del Parlament Europeu i del Consell, de 29 d'abril de 2004, relatiu a la higiene dels productes alimentaris: article 1.1: àmbit d'aplicació, article 2: definicions.  
3. Reglament (CE) núm. 852/2004 del Parlament Europeu i del Consell, de 29 d'abril de 2004, relatiu a la higiene dels productes alimentaris: Capítol VIII. Higiene del personal; Capítol IX. Disposicions aplicables als productes alimentaris; Capítol X. Requisits d'envasament i embalatge dels productes alimentaris.  
4. Coneixement de la composició nutritiva dels aliments. Alimentació i nutrició: definició i diferents formes de classificació dels aliments. Concepte d'aliment. La piràmide dels aliments. Conceptes bàsics sobre els diferents tipus de dietes.  
5. El sistema d'anàlisi de perills i punts de control crítics (APPCC) en la indústria alimentària. Principis i prerequisits. Responsabilitats de l'operari de cuina dins del sistema APPCC, com a manipulador d'aliments.